O‘zbekistonlik figurachi Xitoydagi xalqaro turnir g‘olibi bo‘ldi

O‘zbekistonning eng kuchli figurachisi, xalqaro toifadagi sport ustasi Misha Ge Xitoyning Nankin shahrida o‘tkazilgan “Asian Figure Skating Challenge 2013/2014” xalqaro musobaqa g‘olibiga aylandi, deya xabar berdi “Turkiston-press” mustaqil axborot agentligi.

Bu figurachining yangi mavsumdagi ilk g‘alabasidir. Endi Misha Ge 2013-yilning 8—12-avgust kunlari Tailand poytaxti Bangkokda bo‘lib o‘tadigan “Asia Open Trophy” xalqaro musobaqasida qatnashadi.
Yil boshida Kanadada o‘tkazilgan figurali uchish bo‘yicha Jahon chempionatida Misha Ge 16 nafar eng kuchli sportchilar ro‘yxatiga kirgan va 2014-yil Sochidagi Olimpiada o‘yinlariga yo‘llanmani qo‘lga kiritgan edi.
E’tirof etish joiz, 22 yoshli Misha Ge 2009- va 2010-yillarda mamlakat chempioni bo‘ldi. Joriy yilning fevralida Yaponiyada to‘rt qit’a chempionatida ishtirok etdi.